**Hrvatsko društvo likovnih umjetnika**

Trg žrtava fašizma 16

10 000 Zagreb

03. rujna 2024.

Temeljem točke 6.1. Pravila o provedbi postupaka nabava za neobveznike Zakona o javnoj nabavi, u postupku nabave **Izvedba radova cjelovite i energetske obnove na Domu hrvatskih likovnih umjetnika („Meštrovićev paviljon“)**, **evidencijski broj nabave EU-P-03/24,** Naručitelj ovime objavljuje 2. Izmjenu Poziva na dostavu ponuda i pojašnjenje dokumentacije – Podnesak 3.

1. **IZMJENA I POJAŠNJENJE POZIVA NA DOSTAVU PONUDA– PODNESAK 3.**

Naručitelj je dana 08. kolovoza 2024. na stranici [www.strukturnifondovi.hr](http://www.strukturnifondovi.hr) objavio Poziv na dostavu ponuda s pripadajućim prilozima za nabavu ***Izvedba radova cjelovite i energetske obnove na Domu hrvatskih likovnih umjetnika („Meštrovićev paviljon“), Naziv naručitelja: Hrvatsko društvo likovnih umjetnika, evidencijski broj nabave******EU-P-03/24.***

Naručitelj ovom izmjenom mijenja Poziv na dostavu ponuda u sljedećim dijelovima:

Mijenja se dio točke 11.2 Poziva na dostavu ponuda i sada glasi:

Napominje se kako je projektom cjelovite obnove predviđeno je da će postojeća trafostanica smještena u suterenu, a koja opslužuje susjedni dio četvrti, izmjestiti, no Naručitelj ne može jamčiti da će izmještanje biti izvršeno do početka radova. Stoga odabrani ponuditelj mora omogućiti da trafostanica bude dio gradilišta, treba osigurati nesmetan pristup trafostanici ovlaštenim osobama za održavanje te garantirati neometano i kontinuirano funkcioniranje trafostanice za vrijeme čitavog trajanja gradilišta tj. do njenog izmještanja te su svi radovi i troškovi koji nastaju na osnovu ove okolnosti sastavni dio ponuđene cijene.

Također, odabrani ponuditelj u trenu izmještanja mora surađivati sa nadležnim ODS-om te omogućiti nesmetano izmještanje stare opreme trafostanice.

Ujedno, s obzirom na smještaj buduće trafostanice, odabrani ponuditelj treba organizirati gradilište na način da ne ometa prostor gdje će se smjestiti buduća trafostanica (podzemni smještaj na okolnoj parceli).

**S obzirom da do predviđenog početka radova cijela muzejska građa i radni prostori neće biti dislocirani u vanjski depo, potrebno je izvoditi radove prema logičkim cjelinama, a kako bi se Naručitelju omogućilo privremeno deponiranje fundusa zbirke, opreme i namještaja a za vrijeme izvođenja radova iz predmeta ove Dokumentacije o nabavi. dok se ne ostvare uvjeti smještaja u vanjski depo. Vanjski depo osigurava Naručitelj.**

Naručitelj će provesti zasebne postupke nabave drugih radova i/ili nabava robe koji nisu predmet ovog Poziva, a koji će se izvoditi za vrijeme predmetnih radova cjelovite obnove koji su određeni Troškovnikom **ili su nužni izvođaču za dovršetak radova**. U tom slučaju Izvođač radova cjelovite obnove postaje glavni izvođač i mora osigurati pristup na gradilište drugih izvođača te je u obvezi koordinacije istih vezano na rokove izvođenja a svi troškovi organizacije i koordinacije i eventualni pripremni radovi uključeni su u cijenu ponude .

Glavni izvođač za ove aktivnost nema pravo dodatne naknade izvan ponuđene cijene.

Drugi radovi  i/ili nabava robe posebice uključuju:

* Izvedba i dobava vanjskog invalidskog dizala
* Izvedba i dobava staklenih stijena unutrašnjeg dizala
* Dobava i montaža galerijske rasvjete
* **Dobava staklenih prizmi centralne kupole, prstenatog svoda i svjetlarnika podruma**

Izvođač je u obvezi izraditi terminski plan i jasno iskazati rokove kada se planirani radovi koje nabavlja sam naručitelj moraju izvesti odnosno planirana oprema treba ugraditi vezano na dinamiku gradilišta glavnog izvođača, te pisano obavijestiti Naručitelja o planiranim rokovima najmanje 90 dana prije pretpostavljenog roka dostavljana opreme ili izvedbe radova iz gore navedenih izdvojenih radova/nabava **robe za invalidsko dizalo, staklene stijene i galerijsku rasvjetu. Za staklene prizme rok obavijesti je najmanje 180 dana prije početka izvedbe radova.**

Kako je naprijed navedeno, Naručitelj će samostalno nabaviti galerijsku rasvjetu te ju montirati pred kraj ili nakon izvođenja radova.

Izvođač u obvezi je izvršiti ispitivanja ispavanosti električne instalacije te za svaku pojedinu poziciju priključka izdati atest.

Također, prilikom kontrole i prije montaže rasvjete (čak i ako je izvan ugovornog roka) izvođač radova cjelovite obnove dužan je prisustvovati pregledu instalacije od strane dobavjača i instalatera rasvjete kojeg će organizirati Naručitelj, te pojasniti i/ili otkloniti sve nedostatke koje bi mogle kompromitirati garancije rasvjete u okviru izvođenja radova cjelovite obnove, pri čemu iste opaske moraju biti ovjerene od strane nadzornog inženjera elektrotehničkih instalacija

Naručitelj zadržava pravo da tijekom izvedbe radova cjelovite obnove uvede u posao i druge izvođače i dobavljače sukladno potrebi realizacije projekta.

Predmetne izmjene objavljuju se u zasebnim dokumentima kao izmjena:

1. **2\_Izmjena Poziva na dostavu ponuda**

koji predstavljaju pročišćenu verziju sa uključenim izmjenama koje su označene **crvenom bojom**.

Ostatak Poziva ostaje neizmijenjen.

Sukladno odredbama članka 6.2. Pravilnika NOJN, Naručitelj nije u obvezi produljiti rok za dostavu ponuda te rok za dostavu ponuda ostaje isti.

Naručitelj:

Hrvatsko društvo likovnih umjetnika